title: tashkil etishning yaxlit tizimi bo’lib, bunda xo’jalik muammolarini hal etishda
text: |
  tashkil etishning yaxlit tizimi bo’lib, bunda xo’jalik muammolarini hal etishda Pdf ko'rish
  |
  bet | 215/652 | Sana | 11.07.2024 | Hajmi | 8,58 Mb. | | #267370 |
  Bog'liq IQTISODIYOT NAZARIYASItashkil etishning yaxlit tizimi bo’lib, bunda xo’jalik muammolarini hal etishda
  bozor talablari, xaridorlarning tovar va xizmatlarga real talablari va ehtiyojlari
  yotadi.
  Marketing faoliyati korxona amal qilishining tashqi sharoitlari to’g’risidagi
  axborotning olinishi; raqobatchilarning tovarlariga qaraganda bozor talablarini
  to’laroq qondiruvchi tovarlar to’plamini yaratish; sotish sohasining eng yuqori
  nazoratini belgilab beruvchi iste’molchi, talab, bozorga zarur darajada ta’sir
  ko’rsatishni ta’minlashi lozim.
  Marketingning zamonaviy kontseptsiyasi bozor uchun zarur bo’lgan va bozorda
  sotish mumkin bo’lgan tovarlarni zarur hajmda ishlab chiqarishni tashkil etish
  tamoyiliga asoslanadi. Korxonaning ishlab chiqarish-texnikaviy, tashkiliy, investitsiya
  va boshqa faoliyati iste’molchining ehtiyojlariga, ularning yaqin istiqboldagi
  o’zgarishiga yo’naltiriladi. Xaridorlarning talablari tovar ishlab chiqarish hajmi va
  nomenklaturasini, mazkur talab va ehtiyojlarni qondirishni yuqori darajasi esa eng
  ko’p foyda olishni belgilab beradi.
  Marketingning maqsadi va vazifalarini belgilab olish muhim hisoblanadi.
  Marketingning maqsadi
  – eng yuqori iste’mol qoniqishi, iste’mol, turmush sifatini
  oshirish, tovar va xizmatlarning keng tanlovini ta’minlovchi korxona mahsulotini
  sotishning zarur hajmiga erishish uchun ishlab chiqarishning yuqori daromadliligi va
  samaradorligini ta’minlash. Bu maqsadga
  marketingning quyidagi vazifalari
  orqali
  erishiladi: korxonaning ichki va tashqi marketing muhitini tahlil qilish; marketing
  chora-tadbirlarini amalga oshirish bilan bog’liq bo’lgan bozor va muammolarni
  kompleks o’rganish; iste’molchilar va talabning shakllanishini tahlil qilish;
  raqobatchilar va raqobatni o’rganish; sotishni jadallashtirish bo’yicha chora-tadbirlarni
  ishlab chiqish; yangi tovarning kontseptsiyasini shakllantirish; marketing tadqiqotlari
  asosida tovar ishlab chiqarishni rejalashtirish; narx siyosatini shakllantirish va amalga
  oshirish; marketing dasturlarini ishlab chiqish va amalga oshirish; marketingni axborot
  bilan ta’minlash; marketingni boshqarish.
  |
  | |